Το σπίτι ήταν πεντακάθαρο.
Είναι μεγάλο και πολύ ευχάριστο.
Παρόλο που είναι στον πρώτο όροφο είναι πάρα πολύ φωτεινό και ηλιόλουστο.
Το wifi λειτουργούσε τέλεια και όταν λειτουργούσαν 4 λάπτοπ ταυτόχρονα δεν είχαμε κανένα πρόβλημα στην σύνδεση στο ίντερνετ .
Πολύ κοντά στο σπίτι υπάρχει φούρνος και αυτό μας βόλεψε πολύ.
Η γειτονιά είναι πάρα πολύ ήσυχη το βράδυ (αλλά και την μέρα), είναι πολύ ασφαλής και υπάρχουν πάντα θέσεις για παρκάρισμα στον δρόμο (το εύκολο πάρκινγκ μας έκανε εντύπωση γιατί πιστεύαμε ότι στην Αθήνα το παρκάρισμα θα μας δυσκόλευε).
Δεν χρειάστηκε να επικοινωνήσουμε πολλές φορές με την Ήρα γιατί δεν είχαμε κανένα πρόβλημα με τίποτα. Την μία και μοναδική φορά που θέλησα να την ρωτήσω κάτι, απάντησε στο μήνυμά μου μέσα σε 5 λεπτά.
Όταν επισκεφτούμε ξανά την Αθήνα, το σπίτι αυτό θα είναι η πρώτη μας επιλογή.